Sy kry 'n 7 op die sterre-meter, maar die beoordelaars is nie juis beïndruk nie. Almal staan in afwagting vir die nuus. Wie gaan vanaand huis toe?
Wat 'n hartseer einde, 'n knop maak hom lê in menigte Elsabé-ondersteuners se kele. Kan jy glo? Daar is selfs mense wat so agter die hand 'n traan of twee wegvee. Einde van die Oos Kaap droom.
Stop net daar! Die meisiekind is nie een wat gaan lê nie en sy beskou die gebeure as die begin van groot dinge. Sy wil sing, en sing gaan sy sing, en sing kan sy sing. Sy het julle hulp nodig om die leer vas te hou terwyl sy klim. Alleen kan sy dit nie regkry nie en dit is waar julle inkom.